
 Vadovaudamasi Lietuvos Respublikos vietos savivaldos įstatymo 15 straipsnio 2 dalies  28 punktu, 16 straipsnio 1 dalimi, 69 straipsnio 4 dalimi, Lietuvos Respublikos atliekų tvarkymo įstatymo 31² straipsnio 1 ir 4 dalimis, Jurbarko rajono savivaldybės taryba n u s p r e n d ž i a:
  1. Patvirtinti Jurbarko rajono savivaldybės atliekų turėtojų ginčų ir skundų nagrinėjimo ne teismo tvarka taisykles (pridedama).  
  2. Nustatyti, kad šis sprendimas įsigalioja 2026 m. liepos 1 d.

PATVIRTINTA
Jurbarko rajono savivaldybės tarybos
2026 m. birželio  d. sprendimu Nr.


JURBARKO RAJONO SAVIVALDYBĖS
ATLIEKŲ TURĖTOJŲ GINČŲ IR SKUNDŲ NAGRINĖJIMO NE TEISMO TVARKA
TAISYKLĖS

I SKYRIUS
BENDROSIOS NUOSTATOS 

1. Jurbarko rajono savivaldybės atliekų turėtojų ginčų ir skundų nagrinėjimo ne teismo tvarka taisyklės (toliau – Taisyklės) nustato atliekų turėtojų skundų ir ginčų dėl jiems nustatytos (apskaičiuotos) vietinės rinkliavos, lengvatų taikymo, komunalinių atliekų tvarkymo paslaugų (surinkimo, vežimo, naudojimo ir šalinimo) kokybės ir teikimo organizavimo nagrinėjimo ne teismo tvarka tvarką Jurbarko rajono savivaldybėje.
2. Taisyklės parengtos vadovaujantis Lietuvos Respublikos viešojo administravimo įstatymu, Lietuvos Respublikos atliekų tvarkymo įstatymu ir kitais teisės aktais.
3. Taisyklių tikslas – užtikrinti skaidrų, efektyvų ir teisėtą skundų ir ginčų nagrinėjimą ne teismo tvarka.
4. Taisyklėse vartojamos sąvokos:
4.1. Asmuo – fizinis asmuo ar fizinių asmenų grupė, juridinis asmuo.
4.2. Darbuotojas – valstybės tarnautojas ar pagal darbo sutartį dirbantis Jurbarko rajono savivaldybės administracijos darbuotojas.
4.3. Ginčas – nesutarimas tarp atliekų turėtojo ir paslaugų teikėjo (arba vietinės rinkliavos administratoriaus) dėl fakto ir (ar) teisės klausimų, kylančių dėl paslaugų teikimo.
4.4. Pareiškėjas – tai fizinis arba juridinis asmuo (įmonė, įstaiga, organizacija), kuris oficialiai kreipiasi į vietinės rinkliavos administratorių ir (ar) vykdomąją instituciją, pateikdamas skundą.
4.5. Sprendimas – dokumentas, kuriame išreikšta viešojo administravimo subjekto valia.
4.6. Vietinės rinkliavos administratorius – UAB Tauragės regiono atliekų tvarkymo centras, kuris administruoja vietinę rinkliavą ir nagrinėja skundus dėl nustatytos (apskaičiuotos) rinkliavos ir lengvatų pritaikymo.
4.7. Vykdomoji institucija – Jurbarko rajono savivaldybės meras.
5. Atliekų turėtojų skundus dėl jiems nustatytos (apskaičiuotos) rinkliavos ar lengvatų pritaikymo nagrinėja Vietinės rinkliavos administratorius.
6. Atliekų turėtojų skundus ir ginčus dėl teikiamos komunalinių atliekų tvarkymo paslaugos kokybės (surinkimo, vežimo, naudojimo ir šalinimo), komunalinių atliekų tvarkymo paslaugų teikimo organizavimo nagrinėja Jurbarko rajono savivaldybės (toliau – Savivaldybė) vykdomoji institucija arba Savivaldybės vykdomosios institucijos Lietuvos Respublikos vietos savivaldos įstatymo (toliau – Vietos savivaldos įstatymas) nustatyta tvarka įgaliotas asmuo.
7. Skundai ir ginčai nagrinėjami laikantis teisėtumo, objektyvumo, proporcingumo, nepiktnaudžiavimo valdžia ir gero administravimo principų.
8. Asmens duomenys tvarkomi laikantis Bendrojo duomenų apsaugos reglamento ir kitų teisės aktų.
9. Kitos Taisyklėse vartojamos sąvokos suprantamos taip, kaip jos apibrėžtos Lietuvos Respublikos teisės aktuose.




II SKYRIUS
SKUNDUI IR GINČUI KELIAMI REIKALAVIMAI, PATEIKIMO TERMINAI, REGISTARAVIMAS IR PERDAVIMAS NAGRINĖTI

10. [bookmark: part_9d306b169c4f4fbcae71f2d0732cb67d]Skundai ir ginčai dėl komunalinių atliekų tvarkymo paslaugų (surinkimo, vežimo, naudojimo ir šalinimo) kokybės, teikimo organizavimo bei nustatytos (apskaičiuotos) vietinės rinkliavos, lengvatų taikymo pateikiami laikantis prieinamumo, aiškumo ir vieno langelio principo per 20 darbo dienų nuo tos dienos, kurią asmuo sužinojo arba turėjo sužinoti apie skundžiamo veiksmo atlikimą (neatlikimą) ar sprendimo priėmimą.
11. Nagrinėjami tik tie skundai ir ginčai, dėl kurių kreipiamasi raštu. Žodiniai kreipimaisi laikomi konsultacijomis ir administracinės procedūros nepradeda.
12. Skundai ir ginčai gali būti pateikiami tiesiogiai asmeniui ar jo atstovui atvykus į Jurbarko rajono savivaldybės administraciją arba  į UAB Tauragės regiono atliekų tvarkymo centrą, arba atsiuntus elektroninėmis ryšio priemonėmis, nurodytais adresais: info@jurbarkas.lt arba info@uabtratc.lt.
13. [bookmark: part_405b976fc7e9457fb424283fb88f0909]Skundui ir ginčui keliami reikalavimai:
13.1. parašytas valstybine – lietuvių kalba arba Asmenų prašymų nagrinėjimo ir asmenų aptarnavimo Jurbarko rajono savivaldybės administracijoje taisyklių, patvirtintų Jurbarko rajono savivaldybės administracijos direktoriaus 2022 m. balandžio 15 d. įsakymu Nr. O1-471 „Dėl Asmenų prašymų ir skundų nagrinėjimo ir asmenų aptarnavimo Jurbarko rajono savivaldybės administracijoje“, 1.8 punkte institucijos vadovo nustatyta užsienio kalba;
13.2. [bookmark: part_7e863198ad894e4ca53ea8f4769ce282]pasirašytas;
13.3. [bookmark: part_4fe998bdb98349a6a5e717c2775b0332]turi būti nurodytas pareiškėjo – fizinio asmens vardas, pavardė, gimimo data ir kontaktiniai duomenys, pareiškėjo – juridinio asmens pavadinimas, kodas juridinių asmenų registre ir kontaktiniai duomenys; 
13.4. [bookmark: part_fff1715a580c4922a2415fb97e627239]įskaitomas, konkretus ir suprantamas, pasirašytas taip, kad jo turinys ar forma nepažeistų etiketo ir geros moralės normų;
13.5. [bookmark: part_c74281e9d4a540c7aa567cef134e1845]jame turi būti nurodyta: konkretus skundžiamas veiksmas (neveikimas) ir (ar) sprendimas, aiškus pareiškėjo reikalavimas, aplinkybės ir motyvai, kuriais grindžiamas skundo ar ginčo reikalavimas;
13.6. [bookmark: part_d57aeee55ce440ca8bb4181f0d17e652]prie skundo ir (ar) ginčo turi būti pridėti turimi papildomi dokumentai ir kita informacija, reikalingi skundui ir (ar) ginčui išnagrinėti,  ar patvirtintos jų kopijos, jeigu šios informacijos nėra informacinėse sistemose, finansuojamose iš valstybės ar Savivaldybės biudžeto ir (ar) valstybės pinigų fondų, arba kurie nėra paskelbti viešai; 
13.7. [bookmark: part_20c20384372d4a1dba132ea3059a6ee9]elektroninių ryšių priemonėmis teikiamas skundas ir (ar) ginčas turi būti pateiktas kaip elektroninis dokumentas, pasirašytas kvalifikuotu elektroniniu parašu, atitinkančiu Lietuvos vyriausiojo archyvaro patvirtintos ar su juo suderintos elektroninių dokumentų specifikacijos nustatytus reikalavimus. Skundas ir (ar) ginčas taip pat gali būti pateiktas tokiomis elektroninėmis priemonėmis, kurios leidžia patvirtinti skundą ir (ar) ginčą teikiančio asmens tapatybę ir užtikrina dokumento autentiškumą. Elektroninį dokumentą turi būti techniškai įmanoma atidaryti ir apdoroti informacinėmis sistemomis (turi būti atpažįstamas jo formatas ir turinys);
13.8. išdėstyti reikalavimai taikomi ir elektroninių ryšių priemonėmis teikiamiems skundo ir (ar) ginčo papildymams, patikslinimams; 
13.9. [bookmark: part_0958b61844044526b1a81a1656d05e23][bookmark: part_fbc428247875445590c7ac5893b74452][bookmark: part_cf4ead4162fb4b92ac548537642453fb]kai su skundu ir (ar) ginču kreipiasi pareiškėjo atstovas, skunde ir (ar) ginče be pareiškėjo duomenų taip pat turi būti nurodyti atstovo vardas ir pavardė. Kartu su skundu ir (ar) ginču turi būti pateiktas atstovavimą patvirtinantis dokumentas (atstovavimo įrodymas, pavyzdžiui, įgaliojimas, kurio pagrindu atstovaujama ir kurio duomenys tvarkomi atitinkamame valstybės registre ar informacinėje sistemoje, identifikuojantys tame registre ar informacinėje sistemoje duomenys); 
13.10. [bookmark: part_2b44c550d79143c39b39f9cc55b90137]atstovavimą patvirtinantys dokumentai, kiti prie skundo ir (ar) ginčo pridėti dokumentai, išduoti užsienyje, turi būti išversti į lietuvių kalbą ir legalizuoti ar patvirtinti pažyma (Apostille), išskyrus atvejus, kai pagal Europos Sąjungos teisės aktus arba Lietuvos Respublikos tarptautines sutartis dokumentas yra atleistas nuo legalizavimo ar tvirtinimo pažyma (Apostille);
13.11. [bookmark: part_ae178c875bea4a228a038ba8395f82cb]gauti skundai ir (ar) ginčai registruojami dokumentų valdymo sistemoje atitinkamame registre ir tvarkomi Dokumentų tvarkymo ir apskaitos taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“, nustatyta tvarka. Jeigu skundas ir (ar) ginčas gautas po darbo valandų, poilsio ar šventinę dieną, jo gavimo diena laikoma po jos einanti darbo diena;
13.12. elektroniniu paštu gautas skundas ir (ar) ginčas be kvalifikuoto elektroninio parašo ar pasirašytos kopijos registruojamas, tačiau Vietinės rinkliavos administratorius ar Savivaldybės vykdomoji  institucija per 5 darbo dienas nuo jo gavimo dienos informuoja pareiškėją apie nustatytus trūkumus ir nustato ne trumpesnį kaip 5 darbo dienų terminą jiems pašalinti;
13.13. [bookmark: part_232423838f60436da075ec7e5890334c]priėmus skundą ir (ar) ginčą, pateiktą tiesiogiai administratoriaus arba Savivaldybės darbuotojui, įgaliotam priimti skundus ir (ar) ginčus, pareiškėjo (jo atstovo) pageidavimu įteikiama spaudu pažymėta skundo ir (ar) ginčo kopija. Skundo ir / ar ginčo gavimo faktą patvirtinančiame spaude turi būti nurodyta skundo ir (ar) ginčo priėmimo data ir registracijos numeris, prireikus – kita reikiama informacija;
13.14. jeigu skundas ir (ar) ginčas gautas paštu, per kurjerį arba elektroninių ryšių priemonėmis, pareiškėjo (jo atstovo) pageidavimu per 3 darbo dienas nuo skundo ir (ar) ginčo gavimo pareiškėjui ir (ar) jo atstovui išsiunčiama Lietuvos Respublikos Vyriausybės nustatytos formos pažyma apie priimtą skundą ir (ar) ginčą;
13.15. [bookmark: part_c93cfb466d6b46568082ab2a6e28ff73]pageidavimas gauti skundo ir (ar) ginčo priėmimo patvirtinimą nėra laikomas savaime suprantamu, jis turi būti aiškiai išreikštas;
13.16. [bookmark: part_0299597ab5f2427ab39ef40f89b4679d]užregistruotas skundas ir (ar) ginčas nustatyta tvarka pagal savo pobūdį perduodamas nagrinėti Vietinės rinkliavos administratoriui, Savivaldybės vykdomajai institucijai arba Savivaldybės vykdomosios institucijos Vietos savivaldos įstatymo nustatyta tvarka įgaliotam asmeniui.

III SKYRIUS
SKUNDO IR GINČO NAGRINĖJIMAS IR TERMINAI

14. Skundas ir (ar) ginčas turi būti išnagrinėtas ir sprendimas dėl jo priimtas per 20 darbo dienų nuo skundo ir (ar) ginčo gavimo dienos. Jeigu skundo ir (ar) ginčo nagrinėjimo metu pareiškėjas patikslina, papildo skundą ir (ar) ginčą arba suformuluoja iš esmės naujus reikalavimus, skundo ir (ar) ginčo nagrinėjimo terminas skaičiuojamas nuo patikslinto (papildyto) skundo ir (ar) ginčo gavimo dienos. Šiame punkte nustatytas terminas gali būti pratęstas ne ilgiau kaip 10 darbo dienų, kai dėl objektyvių priežasčių skundui ir (ar) ginčui nagrinėti reikia papildomo tyrimo ir per nustatytą terminą sprendimas negali būti priimtas. Kai priežastys, dėl kurių sprendimas per nustatytą terminą negali būti priimtas, yra susijusios su papildomų dokumentų ir kitos informacijos gavimu iš archyvų sistemos įstaigų ar kitų organizacijų, skundo ir (ar) ginčo nagrinėjimo terminas pradedamas skaičiuoti nuo visų papildomų dokumentų gavimo dienos.
15. Pareiškėjui apie skundo ir (ar) ginčo nagrinėjimo termino pratęsimą per 5 darbo dienas nuo sprendimo pratęsti terminą priėmimo dienos pranešama raštu ir nurodomos pratęsimo priežastys.
16. Skundai ir (ar) ginčai nagrinėjami rašytinio proceso tvarka, išskyrus atvejus, kai nustatoma būtinybė apklausti pareiškėją arba pareiškėjas pats nurodo, kad pageidauja pasinaudoti teise būti išklausytas.
17. Jeigu skundą ir (ar) ginčą pavedama nagrinėti keliems darbuotojams, skundo ir (ar) ginčo nagrinėjimas organizuojamas, nagrinėjimo organizatoriaus, jo ir kitų darbuotojų tarpusavio teisės ir pareigos nustatomos teisės aktų nustatyta tvarka.
18. Skundą ir / ar ginčą nagrinėjanti institucija turi teisę kreiptis į pareiškėją su prašymu per nustatytą laiką pateikti papildomus dokumentus ir kitą informaciją (jeigu pareiškėjas jais disponuoja), taip pat prašyti pareiškėją nustatytu laiku atvykti į instituciją pateikti paaiškinimus. Jeigu pareiškėjas dėl objektyvių priežasčių negali atvykti į instituciją pateikti paaiškinimų, darbuotojas, susitaręs su pareiškėju, gali jį apklausti jo gyvenamojoje arba kitoje sutartoje vietoje arba su pareiškėju suderintomis (ir pareiškėjui prieinamomis ir teisėtai galimomis naudoti) nuotolinio ryšio priemonėmis, leidžiančiomis perduoti garsą ir vaizdą, nustatyti pareiškėjo tapatybę. Apklausa (posėdis, kuriame teikiami pareiškėjo paaiškinimai) turi būti fiksuota protokole, išskyrus atvejus, kai posėdžio eiga fiksuojama garso arba garso ir vaizdo fiksavimo priemonėmis. Prieš pradedant fiksuoti apklausą garso arba garso ir vaizdo fiksavimo priemonėmis, pareiškėjas įspėjamas apie tai.
19. Taisyklių 18 punkte nurodytu būdu gali būti apklausiami ir kiti asmenys, turintys arba galintys turėti informacijos, susijusios su skundo ir (ar) ginčo nagrinėjimu.
20. Darbuotojai, nagrinėjantys skundą ir (ar) ginčą, turi teisę žodžiu, raštu arba tarnybiniu elektroniniu paštu gauti visą su skundo ir (ar) ginčo nagrinėjimu susijusią medžiagą ir paaiškinimus, tikrinti faktinius duomenis vietoje, apklausti pareiškėją.
21. Pareiškėjas turi teisę:
21.1. susipažinti su skundo ir (ar) ginčo nagrinėjimo metu gautais dokumentais ir kita informacija tiek, kiek tai neprieštarauja kitų teisės aktų reikalavimams (pavyzdžiui, reikalavimui užtikrinti kitų fizinių ir juridinių asmenų duomenų apsaugą);
21.2. pateikti papildomus dokumentus ir kitą informaciją, duoti papildomus paaiškinimus, įskaitant paaiškinimus, teikiamus žodžiu (teisę būti išklausytam);
21.3. turėti vertėją. Vertėjas turi dalyvauti skundo ir (ar) ginčo nagrinėjimo procedūrose, kuriose tiesiogiai dalyvauja pareiškėjas (jo atstovas), kai pareiškėjas (jo atstovas) nemoka ar nesupranta valstybinės kalbos arba dėl sensorinio ar kalbos sutrikimo negali suprantamai reikšti savo minčių. Vertėją pakviečia pats pareiškėjas savo iniciatyva;
21.4. pareikšti motyvuotą nušalinimą skundą ir (ar) ginčą nagrinėjančiam darbuotojui;
21.5. gauti sprendimą;
21.6. teisės aktuose nustatyta tvarka apskųsti sprendimą;
21.7. realizuoti savo teises per atstovą.
22. Jei skundą ir (ar) ginčą pateikė grupė asmenų, atsakymas gali būti pateikiamas vienam iš jų arba viešo paskelbimo būdu, jeigu tai nepažeidžia asmens duomenų apsaugos reikalavimų.
23. Anoniminiai skundai ir (ar) ginčai nenagrinėjami, išskyrus atvejus, kai juose pateikta informacija apie galimus teisės pažeidimus.
24. Ginčo nagrinėjimo metu gali būti siūloma taikiai išspręsti ginčą, jei, atsižvelgiant į konkrečias ginčo nagrinėjimo metu paaiškėjusias aplinkybes, taikus susitarimas įmanomas.

IV SKYRIUS
SKUNDO IR GINČO NAGRINĖJIMO SUSTABDYMAS, ATSISAKYMAS NAGRINĖTI, NAGRINĖJIMO NUTRAUKIMAS, SKUNDO GRĄŽINIMAS

25. Jei skundas ir (ar) ginčas nepriklauso jį gavusios institucijos kompetencijai, jis ne vėliau kaip per 5 darbo dienas persiunčiamas kompetentingai institucijai, apie tai informuojant pareiškėją.
26. Skundo ir (ar) ginčo nagrinėjimas stabdomas:
26.1. jeigu paaiškėja, kad skunde ir (ar) ginče bei prie jo pridedamuose dokumentuose yra duomenų apie galimai padarytą (daromą) nusikalstamą veiką (veikas) ar administracinį nusižengimą (nusižengimus). Skundo ir (ar) ginčo kopija ir prie jo pridedamų dokumentų kopijos persiunčiamos institucijai, kompetentingai tirti šiuos teisės pažeidimus. Jeigu atsisakoma pradėti ikiteisminį tyrimą ar administracinio nusižengimo teiseną, skundo ir (ar) ginčo nagrinėjimas atnaujinamas;
26.2.  jeigu skundas ir (ar) ginčas neatitinka nustatytų reikalavimų, institucija per 5 darbo dienas nuo jo gavimo dienos informuoja pareiškėją apie nustatytus trūkumus ir nustato ne trumpesnį kaip 5 darbo dienų terminą jiems pašalinti. Jei per nustatytą terminą trūkumai nepašalinami, skundas ir (ar) ginčas paliekamas nenagrinėtas;
26.3. jeigu pasibaigia juridinis asmuo arba miršta fizinis asmuo, kuris buvo skundo ir (ar) ginčo šalis. Šiuo atveju skundo ir (ar) ginčo nagrinėjimas stabdomas tol, kol bus perimtos pasibaigusios ar mirusiojo šalies teisės ir pareigos, arba paaiškės aplinkybės, dėl kurių šios teisės ir pareigos nebuvo priimtos;
26.4. jeigu susitariama dėl taikos sutarties sudarymo.
27. Apie sprendimą sustabdyti skundo ir (ar) ginčo nagrinėjimą ir apie sprendimą jį atnaujinti per 3 darbo dienas nuo atitinkamo sprendimo priėmimo dienos pareiškėjas informuojamas raštu.
28. Skundas ir (ar) ginčas nenagrinėjamas:
28.1. jeigu nėra galimybės identifikuoti pareiškėją ar jo atstovą ir (arba) įsitikinti skundo ir (ar) ginčo autentiškumu, taip pat jeigu tinkamomis priemonėmis neįrodoma atstovo teisė atstovauti pareiškėją. Pareiškėjui ne vėliau kaip per 5 darbo dienas nuo skundo ir (ar) ginčo gavimo dienos, pateikti teisės aktuose nustatytus reikalavimus atitinkantį skundą ir (ar) ginčą. Jeigu per nurodytą terminą teisės aktuose nustatytus reikalavimus atitinkantis skundas ir / ar ginčas nepateikiamas, jis lieka nenagrinėjamas;
28.2. jeigu paaiškėja, kad skundą ir (ar) ginčą padavė atitinkamoje srityje neveiksnus asmuo;
28.3. jeigu skunde ir (ar) ginče nenurodytas konkretus skundžiamas veiksmas ir (ar) sprendimas (iš skundo ir (ar) ginčo ir su juo pateiktų dokumentų visumos to negalima nustatyti), skundas ir (ar) ginčas grindžiamas akivaizdžiai tikrovės neatitinkančiais faktais arba jeigu skundo ir (ar) ginčo turinys yra nekonkretus ar nesuprantamas (neįskaitomas arba jo turinys neleidžia suvokti esmės) ir dėl to negalima tokio skundo ir (ar) ginčo išnagrinėti. Pareiškėjui ne vėliau kaip per 5 darbo dienas nuo skundo ir (ar) ginčo gavimo dienos arba nuo aplinkybių, dėl kurių negalima skundo ir (ar) ginčo išnagrinėti, paaiškėjimo dienos, pasiūloma per tam tikrą laiką, kuris negali būti trumpesnis nei 5 darbo dienos, pašalinti nurodytus trūkumus. Jeigu per nurodytą terminą trūkumai nepašalinami, skundas ir (ar) ginčas nenagrinėjamas;
28.4. jeigu paaiškėja, kad skundą ir (ar) ginčą dėl to paties klausimo pradėjo nagrinėti teismas;
28.5. jeigu skundo ir (ar) ginčo nagrinėjimo metu paaiškėja, kad yra praleistas nurodytas terminas skundui ir (ar) ginčui pateikti, pareiškėjui raštu pasiūloma per nustatytą laiką pateikti įrodymus (dokumentus), galinčius patvirtinti, kad terminas skundui ir (ar) ginčui pateikti praleistas dėl priežasčių, sudarančių pagrindą šį terminą atnaujinti (išskyrus atvejus, kai jie pateikti, paduodant skundą ir (ar) ginčą, arba jau yra žinomi). Jeigu pareiškėjas per nustatytą laiką, kuris negali būti trumpesnis nei vienas mėnuo, pateikia prašomus įrodymus (dokumentus), sprendimą dėl praleisto termino atnaujinimo (neatnaujinimo) priima administratorius arba vykdomoji institucija. Per nustatytą laiką nepateikus įrodymų (dokumentų) arba administratoriui ar vykdomajai institucijai priėmus sprendimą, kad nėra pagrindo atnaujinti skundo ir (ar) ginčo pateikimo terminą, skundas ir (ar) ginčas paliekamas nenagrinėtas;
28.6. jeigu tai pakartotiniai skundai ir (ar) ginčai tuo pačiu klausimu ir nėra pateikta naujų aplinkybių ir (ar) klausimas jau išnagrinėtas ir sprendimas priimtas.
29. Skundo nagrinėjimas gali būti nutrauktas:
29.1. jeigu paaiškėja, kad pareiškėjas piktnaudžiauja jam suteiktomis teisėmis ar veikia nesąžiningai (pavyzdžiui, teikia skundus ir (ar) ginčus dėl to paties ginčo dalyko ir (ar)   reikalavimo (-ų)[, dėl kurių jau buvo priimtas sprendimas). Esant šiame papunktyje nurodytoms aplinkybėms, skundo ir (ar) ginčo nagrinėjimas gali būti nutrauktas institucijos sprendimu, kuriame nurodoma, kad tuo atveju, jei pareiškėjas ateityje teiks naujus skundus ir (ar) ginčus dėl to paties ginčo dalyko ir (ar) reikalavimo (-ų), dėl kurių buvo priimtas sprendimas, skundas ir (ar) ginčas nebus nagrinėjamas pareiškėją apie tai informavus per 3 darbo dienas nuo sprendimo priėmimo;
29.2. jeigu ginčas išsprendžiamas taikiu susitarimu, pareiškėjas neturi teisės vėl kreiptis į instituciją dėl ginčo tarp tų pačių šalių, dėl to paties dalyko ir tuo pačiu pagrindu;
29.3. pareiškėjas neteikia skundui ir (ar) ginčui nagrinėti reikalingų paaiškinimų arba kitaip trukdo nagrinėti skundą ir (ar) ginčą;
29.4. pareiškėjas atsisako savo reikalavimų;
29.5. dėl objektyvių aplinkybių neįmanoma išnagrinėti skundo ir (ar) ginčo ir priimti sprendimo.

V SKYRIUS
SPRENDIMŲ PRIĖMIMAS IR APSKUNDIMO TVARKA

30. Skundą ir (ar) ginčą išnagrinėjusi institucija priima sprendimą:
30.1. [bookmark: part_789cde6effda4e269bd4d3da510efc4b] patenkinti skundą ir (ar) ginčą visą ar iš dalies;
30.2. [bookmark: part_0230dc28d36f4100bf43b063a9cd4d93]atmesti skundą ir (ar) ginčą;
30.3. [bookmark: part_fd208a92bc6841c0b48475b835cfc223][bookmark: part_7bb9a0e23c3c4b36b7b8ea55d9b0ecab][bookmark: part_782acc829d5949dbb7c75e08241023c7][bookmark: part_73d12d3f28ff4a3aa9a780d1388d4d05]pašalinti nagrinėjant skundą ir (ar) ginčą nustatytą pažeidimą ir (arba) taikyti atitinkamas pasekmes dėl pažeidimo (arba įpareigoti užtikrinti jų taikymą), net jei pareiškėjas tokio pažeidimo neskundė;
30.4. sustabdyti, atsisakyti nagrinėti, nutraukti skundo nagrinėjimą arba grąžinti skundą.
31. Sprendimas įforminamas atskiru dokumentu.
32. [bookmark: part_0e53feb57199474992a10bb140d7d01a]Sprendime turi būti nurodyta:
32.1. [bookmark: part_da823fdc6fae48e3a8f4e38160832b3f]sprendimo data ir sprendimui suteiktas registracijos numeris;
32.2. sprendimą priėmusio viešojo administravimo subjekto pavadinimas;
32.3. [bookmark: part_9ab5ba53516d44b4977f1248b2445f04]sprendimo teisinis ir faktinis pagrindas ar kitos sprendimo priėmimui įtakos turėjusios aplinkybės;
32.4. [bookmark: part_cfbe6866f7f1436db0d67ee4e7d48ee8]sprendimo motyvai;
32.5. [bookmark: part_bd2f95adfd1e4c6e81dfc84717f78ed1]teisės aktas, reglamentuojantis sprendimo apskundimo tvarką, sprendimo apskundimo terminą, per kurį gali būti pateiktas skundas, ir teismo, kuriam gali būti paduotas skundas, pavadinimas ir adresas;
32.6. [bookmark: part_b1ac34290da54ef28c83d1eb6d20bfa4][bookmark: part_0d82df61bb7e4130912bd322458e3178][bookmark: part_342e218122fe47e79575920424741d04]sprendimą priėmusio darbuotojo vardas, pavardė ir pareigos. Sprendimas turi būti pasirašytas jį priėmusio asmens.
33. [bookmark: part_372bcb1517dd4eba8c2d9d670f3a8b28]Pasirašytas ir užregistruotas sprendimas ne vėliau kaip per 3 darbo dienas nuo sprendimo priėmimo tokiu būdu, kuris buvo nurodytas skunde ir (ar) ginče, išsiunčiamas (įteikiamas) pareiškėjui ir (ar) jo atstovui.
34. Jeigu pareiškėjas nenurodė pageidaujamo sprendimo gavimo būdo, sprendimas (elektroninis sprendimas ir (ar) jo nuorašas) pateikiamas tokiu būdu, kokiu buvo gautas skundas ir (ar) ginčas, o jei tokiu būdu sprendimo pateikti neįmanoma (pavyzdžiui, skundas ar prašymas pradėti ginčą atsiųstas paštu, o nei pačiame skunde ar prašyme pradėti ginčą, nei voke, kuriuo jis atsiųstas, nėra siuntėjo adreso), sprendimas siunčiamas kitais skunde nurodytais kontaktiniais duomenimis, kuriais galima perduoti rašytinį dokumentą, įskaitant elektroninės formos dokumentą. Jeigu skundas ir (ar) ginčas pateiktas nenurodžius jokių kontaktinių duomenų, sprendimas gali būti siunčiamas per e. pristatymo sistemą, jei pareiškėjas joje turi aktyvią elektroninio pristatymo dėžutę. Jei pareiškėjas yra fizinis asmuo ir neturi aktyvios dėžutės, sprendimas gali būti išsiųstas fizinio pristatymo būdu Lietuvos Respublikos gyventojų registre nurodytu deklaruotos gyvenamosios vietos adresu.
35. Jei nėra galimybės sprendimo pareiškėjui įteikti nė vienu iš nurodytų būdų, jis įteikiamas jam (jo atstovui) asmeniškai atvykus į instituciją ir patvirtinus savo tapatybę (atstovui – taip pat ir tinkamai įrodžius atstovavimą) ar atsiuntus atitinkamą rašytinį prašymą, su jame nurodytais kontaktiniais duomenimis, kuriais galima išsiųsti sprendimą ir (ar) jo nuorašą.
36.  Nesutinkant su Vietinės rinkliavos administratoriaus priimtu sprendimu dėl nustatytos (apskaičiuotos) vietinės rinkliavos ar lengvatų taikymo arba kai sprendimas per nustatytus terminus nepriimamas, galima kreiptis į Savivaldybės vykdomąją instituciją. Nesutinkant su Savivaldybės vykdomosios institucijos priimtu sprendimu arba kai sprendimas per nustatytus terminus nepriimamas, Savivaldybės vykdomosios institucijos sprendimas ar neveikimas gali būti skundžiamas Lietuvos Respublikos viešojo administravimo įstatymo nustatyta tvarka Lietuvos administracinių ginčų komisijai arba administraciniam teismui.
37. Nesutinkant su Vietinės rinkliavos administratoriaus priimtu sprendimu dėl komunalinių atliekų tvarkymo paslaugų (surinkimo, vežimo, naudojimo ir šalinimo) kokybės ir teikimo organizavimo arba kai sprendimas per nustatytus terminus nepriimamas, galima kreiptis į Savivaldybės vykdomąją instituciją. Nesutinkant su Savivaldybės vykdomosios institucijos priimtu sprendimu arba kai sprendimas per nustatytus terminus nepriimamas, Savivaldybės vykdomosios institucijos sprendimas ar neveikimas gali būti skundžiamas Lietuvos Respublikos viešojo administravimo įstatymo nustatyta tvarka administraciniam teismui.

VI SKYRIUS
BAIGIAMOSIOS NUOSTATOS

            38. Šios Taisyklės keičiamos, pripažįstamos netekusiomis galios Savivaldybės tarybos sprendimu.
______________________
































[bookmark: _Hlk213746979]     
JURBARKO RAJONO SAVIVALDYBĖS ADMINISTRACIJOS
INFRASTRUKTŪROS IR TURTO SKYRIUS
AIŠKINAMASIS RAŠTAS

PRIE JURBARKO RAJONO SAVIVALDYBĖS TARYBOS SPRENDIMO „DĖL JURBARKO RAJONO SAVIVALDYBĖS ATLIEKŲ TURĖTOJŲ GINČŲ IR SKUNDŲ NAGRINĖJIMO NE TEISMO TVARKA TAISYKLIŲ PATVIRTINIMO“ PROJEKTO

2026-06-10
Jurbarkas


	1. Parengto projekto tikslai ir uždaviniai.

	Patvirtinti Jurbarko rajono savivaldybės atliekų turėtojų ginčų ir skundų nagrinėjimo ne teismo tvarka taisykles (toliau – Taisyklės).

	2. Kaip šiuo metu yra sureguliuoti projekte aptarti klausimai.

	Šiuo metu Savivaldybėje nėra atskiro teisės akto, išsamiai reglamentuojančio atliekų turėtojų ginčų ir skundų nagrinėjimą ne teismo tvarka, todėl visi ginčai nagrinėjami viešojo administravimo įstatymo nustatyta tvarka. 
Lietuvos Respublikos atliekų tvarkymo įstatymo 31² straipsnio 1 ir 4 dalyse nustatyta pareiga savivaldybėms patvirtinti atliekų turėtojų ginčų ir skundų nagrinėjimo ne teismo tvarka taisykles, todėl teikiamu sprendimo projektu siūloma tokias taisykles patvirtinti. 
Taisyklės nustatytų atliekų turėtojų skundų ir ginčų dėl vietinės rinkliavos apskaičiavimo, lengvatų taikymo, komunalinių atliekų tvarkymo paslaugų kokybės bei jų organizavimo pateikimo, registravimo, nagrinėjimo, sprendimų priėmimo ir apskundimo tvarką.

	3. Kokių pozityvių rezultatų laukiama.

	Bus nustatyta aiški atliekų turėtojų ginčų ir skundų nagrinėjimo ne teismo tvarka procedūra (skundui ir ginčui keliami reikalavimai, pateikimo terminai, registravimas, perdavimas nagrinėti, numatyta nagrinėjimo procedūra ir terminai, nagrinėjimo sustabdymo, atsisakymo nagrinėti, nagrinėjimo nutraukimo ir skundo grąžinimo atvejai, sprendimų priėmimo ir apskundimo tvarka) atitinkanti teisinį reglamentavimą.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Neigiamų pasekmių nenumatoma.

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.

	Kitų sprendimų keisti nereikia.

	6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.
-

	7. Ar reikalingas projekto antikorupcinis vertinimas.
Antikorupcinis vertinimas atliktas.

	8. Projekto iniciatorius, autorius ar autorių grupė.

	Tauragės RATC

	9. Kiti, autorių nuomone, reikalingi pagrindimai ir paaiškinimai.
-

	10. Sprendimas įteikiamas (kam ir kiek egz.).

	Tauragės RATC – 1 vnt.

